ne: | 291 | 
rotidem externam et ‘internam; inde ijuxta Carotidem communem 
oblique ascendens ad illam ragionem Carotidis externae, ubi vulgo 
ex hac arteria orivi solet, factaque deorsum curvatura, pergebat ad 
glandulam thyreoideam; sparsisque ramis mrusculis vicinis et partibus. 
laryngis externis, distribuebatur in utraque illius glandulae superficie, 
Praeter ortum insolitum, arteria thyreoidea superior id etiam pe- 
culiaris . habebat, quod truncus eius, communiter crassitiem caulis 
straminis secalini non superans, in nostro subiecto duplo major erat, 
et pennam scriptoriam paene aequabat; quodque rami ejus, ad 
partem anticam glandulae thyreoideae tendentes, multo capaciores, 
quam par est, et magis superficiales erant, sola cute et musculo 
platysma-myode tecti. Haec anormitas arteriae thyreoidéae supe- 
rioris in latere sinistro occurrebat; e contra socia sibi arteria la- 
teris dextri nullam irregularitatem sistebat. Fu 
Y. Duplex arleria ulnaris recurrens. 
Saepius haec arteria ex communi trunco arteriae interosseae 
et ulnaris, quam ex hac ultima provenit. Mihi duo casus obvenerunt, 
ubi praeter ordinariam, alia recurrens, quae inferior dici potest, 
érat. Haec, superiore longe major, oriebatur immediate ex arteria 
ulnari, mox infra eius a trunco communi initium. Inde assurgens, 
ramisque suis prospiciens musculis flexoribus: profundo, sublimi et 
ulnari interno, pergebat ad partem internam articulationis cubiti, ubi, 
capiti communi illorum museulorum et ligamentis cubiti ablegatis sur- 
culis , copulabatur cum arteriis communicantibus brackii internis. 
Ordinaria recurrens, quae in hoc casu superioris nomine insigniri 
_debet, a loco ordinario, id est a trunco communi exorta, sparsisque 
ramis capiti communi musculorum flexorum, parti superiori prona- 
toris teretis et inferiori musculi brachialis interni, currebat ad par- 
tem internam- et anteriorem juncturae cubiti, ibique, in ligamentis 
ejus sese distribuens, anastomosin faciebat cum communicantibus bra- 
chii internis. Nonnunquam duae recurentes proveniunt a trunco 
communi, sed minus nôtabiles. Notandum. porro est, quod in illis 
“ re | 271% 
